CELEX: 62019TN0495
Language: lt
Date: 2019-07-08 00:00:00
Title: Byla T-495/19: 2019 m. liepos 8 d. pareikštas ieškinys byloje Rumunija/Komisija

26.8.2019   
            
            
               LT
            
            
               Europos Sąjungos oficialusis leidinys
            
            
               C 288/64
            
         
      2019 m. liepos 8 d. pareikštas ieškinys byloje Rumunija/Komisija
      (Byla T-495/19)
      (2019/C 288/79)
      Proceso kalba: rumunų
      
         Šalys
      
      
         Ieškovė: Rumunija, atstovaujama C. Canțăr, E. Gane ir R. Hațieganu
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2019 m. balandžio 30 d. Komisijos sprendimą (ES) 2019/721 dėl pasiūlytos piliečių iniciatyvos „Sanglaudos politika, skirta regionų lygiateisiškumui ir regionų kultūrai išsaugoti“,
               
            
                  —
               
               
                  priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi dviem pagrindais.
      
                  1.
               
               
                  Pirmasis ieškinio pagrindas grindžiamas tuo, kad buvo pažeistas Reglamento Nr. 211/2010 4 straipsnio 2 dalies b punktas, kiek tai susiję su ES įgaliojimais, įtvirtintais Sąjungos sutartyse.
                  
                              —
                           
                           
                              Rumunija teigia, kad Sutartyse nėra teisinio pagrindo, remdamasi kuriuo Komisija galėtų pateikti Sąjungos teisės akto pasiūlymą, kaip jį įsivaizduoja iniciatyvos „Sanglaudos politika, skirta regionų lygiateisiškumui ir regionų kultūrai išsaugoti“ organizatoriai. Toks pasiūlymas akivaizdžiai nepatenka į Sąjungos institucijos įgaliojimus pateikti Sąjungos akto pasiūlymą siekiant įgyvendinti Sutartis, kaip tai suprantama pagal Reglamento Nr. 211/2011 4 straipsnio 2 dalies b punktą.
                           
                        
            
                  2.
               
               
                  Antrasis ieškinio pagrindas grindžiamas tuo, kad buvo pažeista pareiga motyvuoti, nustatyta Sutarties dėl Europos Sąjungos veikimo 296 straipsnio antroje pastraipoje.
                  
                              —
                           
                           
                              Rumunija teigia, kad pareiga motyvuoti, nustatyta Sutarties dėl Europos Sąjungos veikimo 296 straipsnio antroje pastraipoje, negali būti apribota vien pareiga pranešti organizatoriams Nr. 211/2011 4 straipsnio 3 dalyje nurodytą informaciją, t. y. informuoti apie atsisakymo registruoti iniciatyvą priežastis ir apie visas galimas teisės gynimo priemones, kurių jie gali imtis.
                           
                        
                              —
                           
                           
                              Tokiomis aplinkybėmis Rumunija mano, kad Sprendimas (ES) 2019/721 akivaizdžiai nepakankamai motyvuotas. Akivaizdžiai nepakankamas motyvavimas trukdo suinteresuotiesiems asmenims žinoti iniciatyvos pasiūlymo registracijos priežastis ir imtis atitinkamų priemonių, o Bendrajam Teismui — vykdyti sprendimo teisėtumo kontrolę.